දකුණු අප්‍රිකාවේ ලබන නොවැම්බරයේදී පැවැත්වෙන දෘශ්‍යාබාධිත ලෝක කුසලාන ක්‍රිකට් තරගාවලියට සහභාගි වීමේ අපේක්ෂාවෙන් සිටින ශ්‍රී ලංකා දෘශ්‍යාබාධිත ක්‍රිකට් කණ්ඩායමට අරමුදල් එක්රැස් කිරීමේ ක්‍රියාදාමයට සහාය වීමට ශ්‍රී ලංකා ක්‍රිකට් කණ්ඩායම මෙන්ම මේ දිනවල දිවයිනේ තරග සංචාරයක යෙදී සිටින දකුණු අප්‍රිකානු කණ්ඩායමද ඉදිරිපත්ව සිටිති.ශ්‍රී ලංකා ක්‍රිකට් ආයතනය හා ස්ටෑන්ඩර්ඩ් චාටඩ් බැංකුව එක්ව සංවිධානය කරන මේ අරමුදල් රැස්කිරීමේ උත්සාහයේදී දකුණු අප්‍රිකානු කණ්ඩායමේ සංචාරය ආශ්‍රයෙන් විශේෂ ක්‍රියාදාමයන් ත්‍රිත්වයක් සංවිධානය කර තිබේ.